17. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 415 της 21/23 Νοεμ. 1973 (ΦΕΚ Α΄ 309)  Περί γάμου των αξιωματικών και ανθυπασπιστών της Χωροφυλακής και των τούτοις αντιστοιχούντων των Σωμάτων Αστυνομίας Πόλεων και Πυροσβεστικού.  Έχοντες υπ’ όψει τας διατάξεις του άρθρ. 47 παρ. 2, εν συνδιασμώ προς τας του άρθρ. 138 του Συντάγματος, δημοσιευθέντος εις ενιαίον κείμενον δια του Π.Δ. 370/1973, προτάσει του Ημετέρου επί της Δημοσίας Τάξεως Υπουργού, απεφασίσαμεν και διατάσσομεν: Απαγόρευσις τελέσεως γάμου άνευ αδείας Άρθρ.1.-Οι μόνιμοι εν ενεργεία αξιωματικοί και ανθυπασπισταί της Χωροφυλακής και οι τούτοις αντιστοιχούντες των Σωμάτων Αστυνομίας Πόλεων και Πυροσβεστικού, αδιακρίτως φύλλου, δεν δύνανται να συνάπτουν γάμον άνευ αδείας του Υπουργού Δημοσίας Τάξεως ή του υπό τούτου εξουσιοδοτουμένου Γενικού Γραμματέως του Υπουργείου. Προϋποθέσεις χορηγήσεως αδείας γάμου Άρθρ.2.-1.Εις το άρρεν προσωπκόν η άδεια χορηγείται υπό τας ακολούθους προϋποθέσεις: α)Ο αιτών δέον να έχη συμπληρώσει το 26ον έτος της ηλικίας του, ως και διετή υπηρεσίαν από της κατατάξεώς του. β)Η μέλλουσα σύζυγος δέον να είναι Ελληνίς υπήκοος, ανεπιλήπτου διαγωγής, αναλόγου μορφώσεως και κοινωνικής θέσεως και αφωσιωμένη εις τα εθνικά ιδεώδη. 2.Εις το θήλυ προσωπικόν η άδεια γάμου χορηγείται υπό τας ακολούθους προϋποθέσεις: α)Η αιτούσα δέον να έχη συμπληρώσει το 23ον έτος της ηλικίας της, ως και διετή υπηρεσίαν από της κατατάξεώς της. β)Ο μέλλων σύζυγος δέον να είναι Έλλην υπήκοος, αναλόγου κοινωνικής θέσεως, οικονομικής καταστάσεως και μορφώσεως και αφοσιωμένος εις τα εθνικά ιδεώδη. 3.Εις εξαιρετικάς περιπτώσεις δύναται να χορηγηθή υπό του Υπουργού Δημοσίας Τάξεως άδεια τελέσεως γάμου και μετά γυναικός μη Ελληνίδος υπηκόου, εφ’ όσον κατά την κρίσιν αυτού ο τοιούτος γάμος συμβιβάζεται προς την ιδιότητα του αιτούντος. Εις το θήλυ προσωπικόν δεν επιτρέπεται η χορήγησις αδείας τελέσεως γάμου μετ’ αλλοδαπού υπηκόου. 4.Εις τους δοκίμους αξιωματικούς των Σωμάτων δεν χορηγείται άδεια τελέσεως γάμου διαρκούντος του χρόνου εκπαιδεύσεως αυτών. 5.Δι’ αποφάσεως του Υπουργού Δημοσίας Τάξεως, δημοσιευομένης δια της Εφημερίδος της Κυβερνήσεως, καθορίζονται τα υποβλητέα δια την χορήγησιν της αδείας δικαιολογητικά. Ισχύς της αδείας γάμου Άρθρ.3.-Η άδεια τελέσεως γάμου ισχύει επί έν έτος. Εάν εντός της προθεσμίας ταύτης δεν τελεσθή ο γάμος απαιτείται νέα άδεια. Συνέπειαι τελέσεως γάμου άνευ αδείας Άρθρ.4.-1.Η τέλεσις γάμου άνευ της κατά τας διατάξεις του παρόντος αδείας συνιστά βαρύ πειθαρχικόν παράπτωμα συνεπαγόμενον υποχρεωτικώς την παραπομπήν ενώπιον ανακριτικού συμβουλίου, με το ερώτημα της αποτάξεως ή της αργίας δι’ απολύσεως, οριζόμενον δι’ εκάστην περίπτωσιν κατά την κρίσιν του Υπουργού Δημοσίας Τάξεως, εφαρμοζομένων κατά τα λοιπά και δια την περίπτωσιν ταύτην, αναλόγως, των διατάξεων του Ν.Δ. 343/1969 «περί βαθμού και καταστάσεως εν γένει των αξιωματικών των Σωμάτων Ασφαλείας», ως εκάστοτε ισχύει. Η επί μακρόν απόκρυψις τελεσθέντος γάμου, ως και η τέλεσις γάμου μετά γυναικός μη Ελληνίδος υπηκόου, συνιστά ιδιαιτέραν επιβαρυντικήν περίπτωσιν.  (Μετά την σελ. 24,566(γ) Σελ. 24,567) Αξιωματικοί Σωμάτων Ασφαλείας 4.Α.δ.16-17   476 2.Μετά την υπό του ανακριτικού συμβουλίου κρίσιν της υποθέσεως και εφ’ όσον η επιβληθείσα ποινή δεν συνεπάγεται απόταξιν εκ του Σώματος οι τελεσθέντες γάμοι αναγνωρίζονται αιτήσει του ενδιαφερομένου. 3.Εν περιπτώσει επιβολής ποινής συνεπαγομένης απώλειαν αρχαιότητος ο υπολογισμός ταύτης γίνεται κατά τας εκάστοτε ισχυούσας οικείας διατάξεις. Καταργούμεναι διατάξεις Άρθρ.5.-Από της ενάρξεως της ισχύος του παρόντος καταργούνται αι ακόλουθοι διατάξεις: α)Του άρθρ. 70 του Ν.Δ. 3365/1955 «περί Κώδικος του Σώματος Χωροφυλακής». β)Των άρθρ. 49 και 50 του Β.Δ. της 31.12.1957/20.1.1958 «περί κωδικοποιήσεως διατάξεων αφορωσών το Σώμα της Αστυνομίας Πόλεων», ως ετροποποιήθη δια των άρθρ. 12 και 13 του Α.Ν. 318/1968 «περί τροποποιήσεως και συμπληρώσεως διατάξεων αφορωσών εις το Σώμα της Αστυνομίας Πόλεων». γ)Του άρθρ. 2 του Ν.Δ. 4023/1959 «περί τροποποιήσεως και συμπληρώσεως διατάξεών τινων» περί Πυροσβεστικής Υπηρεσίας». Έναρξις ισχύος Άρθρ.6.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.  Σελ. 24,568 Τεύχος 509-Σελ. 2 4.Α.δ.17 Αξιωματικοί Σωμάτων Ασφαλείας   477  